CELEX: 32010R0875
Language: sk
Date: 2010-10-05 00:00:00
Title: Nariadenie Komisie (EÚ) č. 875/2010 z  5. októbra 2010 o povolení kŕmnej doplnkovej látky na 10 rokov  Text s významom pre EHP

6.10.2010   
            
            
               SK
            
            
               Úradný vestník Európskej únie
            
            
               L 263/4
            
         NARIADENIE KOMISIE (EÚ) č. 875/2010
   z 5. októbra 2010
   o povolení kŕmnej doplnkovej látky na 10 rokov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej články 3 a 9,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               V článku 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok, ktoré boli predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosť o povolenie nikarbazínu ako kŕmnej doplnkovej látky pre kurčatá na výkrm bola predložená pred dňom začatia uplatňovania nariadenia (ES) č. 1831/2003.
            
         
               (4)
            
            
               Prvotné pripomienky k uvedenej žiadosti boli Komisii zaslané pred dňom začatia uplatňovania nariadenia (ES) č. 1831/2003, ako sa ustanovuje v článku 4 ods. 4 smernice 70/524/EHS. S touto žiadosťou sa má preto naďalej zaobchádzať v súlade s článkom 4 smernice 70/524/EHS.
            
         
               (5)
            
            
               Osoba zodpovedná za uvádzanie nikarbazínu (CAS číslo 330-95-0) do obehu predložila v súlade s článkom 4 smernice 70/524/EHS žiadosť o jeho povolenie na desať rokov ako kokcidiostatika určeného pre kurčatá na výkrm.
            
         
               (6)
            
            
               Vo svojom stanovisku z 10. marca 2010 (3) dospel Európsky úrad pre bezpečnosť potravín (ďalej len „úrad“) k záveru, že nikarbazín nemá nepriaznivý vplyv na zdravie zvierat, spotrebiteľov, ani na životné prostredie a že uvedená doplnková látka je účinná pri kontrole kokcidiózy u kurčiat na výkrm. Keďže po p-nitroanilíne, nečistote spojenej s nikarbazínom, môžu zostať rezíduá tejto látky, úrad odporúča obmedziť obsah tejto nečistoty na najnižšiu dosiahnuteľnú úroveň.
            
         
               (7)
            
            
               Z posúdenia vyplýva, že podmienky na požadované povolenie stanovené v článku 3a smernice 70/524/EHS sú splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu. Podľa stanoviska úradu je však potrebné obmedziť obsah nečistoty p-nitroanilín. Je vhodné začať uplatňovať toto obmedzenie tri roky po nadobudnutí účinnosti tohto nariadenia, aby mali výrobcovia a používatelia čas prispôsobiť sa.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, patriaci do kategórie doplnkových látok „kokcidiostatiká a iné liečivé látky“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. októbra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 270, 14.12.1970, s. 1.
   
      (2)  Ú. v. EÚ L 268, 18.10.2003, s. 29.
   
      (3)  EFSA Journal 2010; 8(3):1551.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
               
                  Maximálne hladiny rezíduí (MRL) v príslušných potravinách živočíšneho pôvodu
               
            
                  mg účinnej látky na kg kompletného krmiva s obsahom vlhkosti 12 %
               
            
                  
                     Kokcidiostatiká a iné liečivé látky
                  
               
            
                  5 1 774
               
               
                  Phibro Animal Health s.a. Belgicko
               
               
                  nikarbazín 250 g/kg
               
               
                  
                               
                           
                           
                              
                                 Zloženie doplnkovej látky
                              
                              nikarbazín: 250 g/kg
                              kyselina stearová 126 ± 5 % g/kg
                              polysorbát 20: 13,90 ± 10 % g/kg
                              pšenica strednej akosti do 100 %
                           
                        
                               
                           
                           
                              
                                 Účinná látka
                              
                              nikarbazín, C19H18N6O6.
                              CAS číslo: 330-95-0
                              ekvimolekulárny komplex 1,3-bis(4-nitrofenyl) močoviny a 4,6-dimetylpyrimidín- 2-olu vo forme granúl
                              príbuzné nečistoty: p-nitroanilín: ≤ 0,3 %
                           
                        
               
                  Kurčatá na výkrm
               
               
                  —
               
               
                  125
               
               
                  125
               
               
                  
                              1.
                           
                           
                              Zákaz použitia aspoň deň pred zabitím.
                           
                        
                              2.
                           
                           
                              Nikarbazín sa nemieša s inými kokcidiostatikami okrem narazínu.
                           
                        
                              3.
                           
                           
                              Doplnková látka sa pridáva do kŕmnej zmesi vo forme premixu.
                           
                        
                              4.
                           
                           
                              Od 26. októbra 2013 je obsah p-nitroanilínu ≤ 0,1 %.
                           
                        
                              5.
                           
                           
                              Plán monitorovania odolnosti voči baktériám a Eimeria spp. po uvedení na trh vypracuje a vykoná držiteľ povolenia.
                           
                        
               
                  26. október 2020
               
               
                  
                               
                           
                           
                              15 000 μg dinitrokarbanilidu (DNC)/kg čerstvej pečene;
                           
                        
                               
                           
                           
                              6 000 μg DNC/kg čerstvých obličiek;
                           
                        
                               
                           
                           
                              4 000 μg DNC/kg čerstvej svaloviny a čerstvej kože/čerstvého tuku.